Id-Deċiżjoni tal-Kummissjoni
tat-18 ta’ Lulju 1989
li tistipula l-kriterji għall-approvazzjoni u sorveljanza ta’ assoċjazzjonijiet ta’ min irabbi, organizzazzjonijiet tat-tagħmir u impriżi privati li jwaqqafu jew jistabbilixxu reġistri għal majjali ibridi tat-tagħmir
(89/504/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi l-Komunità Ekonomika Ewropea,
Wara li kkunsidraw id-Direttiva tal-Kunsill 88/661/KEE tad-19 ta’ Diċembru 1988 dwar l-istandards żootekniċi li japplikaw għal animmali mrobbija ta’ l-ispeċje porċina [1], u partikolarment ir-raba’ inċiż ta’ Artikolu 10(1) tagħha,
Billi fl-Istati Membri reġistri huma miżmuma jew mwaqqafa mill-assoċjazzjonijiet ta’ dawk li jrabbu, organizzazzjonijiet tat-tagħmir, organizzazzjonijiet privati jew servizzi uffiċjali; billi huwa għalhekk neċessarju li jistipulaw l-kriterji għall-aprovazzjoni ta’ assoċjazzjonijiet ta’ dawk li jrabbu, organizzazzjonijiet tat-tagħmir u impriżi privati;
Billi assoċjazzjonijiet ta’ dawk li jrabbu, organizzazzjonijiet tat-tagħmir jew impriż privati jridu japplikaw għall-approvazzjoni uffiċjali lill-awtoritajiet kompetenti ta’ l-Istati Membri illi fuq it-territorju tagħhom jinsabu il-kwartieri ġenerali tagħhom;
Billi, fejn assoċjazzjonijiet ta’ dawk li jrabbu, organizzazzjonijiet tat-tagħmir jew impriżi privati jissodisfaw ċerti kriterji u għandhom għaniet definiti, iridu jkunu uffiċjalment approvati mill-awtoritajiet ta’ l-Istati Membri li applikaw għalihom;
Billi l-miżuri pprovduti f’din id-Deċiżjoni huma bi qbil mal-opinjoni tal-Kumitat Permanenti taż-Żooteknika;
ADOTTAT DIN ID-DEĊIŻJONI
Artikolu 1
Sabiex ikunu uffiċjalment approvati, assoċjazzjonijiet ta’ dawk li jrabbu, organizzazzjonijet tat-tagħmir u impriżi privati li jżommu jew li jwaqqaf reġistri għandhom jagħmlu applikazzjoni lill-awtoritajiet ta’ l-Istati Membri li fuq it-territorju tagħhom jinsabu il-kwartjieri ġenerali tagħhom.
Artikolu 2
L-awtoritajiet ta’ l-Istati Membri konċernati iridu jagħtu approvazzjoni uffiċjali lil kull assoċjazzjoni ta’ dawk li jrabbu, organizzazzjonijiet tat-tagħmir jew impriż privati li jżommu jew li jwaqqafu reġistri jekk dan ta’ l-aħħar ikun konformi mall-kondizzjonijiet stipulati fl-Anness.
Artikolu 3
L-awtoritajiet ta’ l-Istati Membri konċernati għandhom jirtiraw approvazzjoni uffiċjali minn kull assoċjazzjoni ta’ dawk li jrabbu, organizzazzjonijiet tat-tagħmir jew impriżi privati li jżommu reġistri jekk il-kondizzjonijiet stipulati fl-Anness m’għadhomx jiġu rispettati f’manjera persistenti mill-assoċjazzjoni ta’ dawk li jrabbu, organizzazzjonijiet tat-tagħmir jew impriżi privati konċernati.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fit-18 ta’ Lulju 1989.